google/wiki40b huggingface dataset:
Marc Emery

Starten

Han startet sin karriere som cannabisaktivist i 1990 i Canada. På dene tiden var alt materiale inkludert alle skriftlige verk som omhandler cannabis ulovlig. Emery mente at dette ikke var akseptabelt for en fri stat.
Gjennom sitt yrke som bokselger bestemte han seg for å provosere lovmakerne og kjøpte inn noen kopier av boken The Emperor Wears No Clothes som under canadisk lov var ulovlig. Han satte også inn en annonse i sin lokalavis hvor han annonserte at han brøt denne loven og inviterte politiet til å arrestere han.
Den 29. juli var han i Nova Scotia for å holde en tale på Atlantic Hemp Festival, samme dag ble han arrestert av politiet for brudd på narkotikaloven. Det var på dette punktet han bestemte seg for å aterte kampen mo datidens forbud.

Oppbygging av bevegelsen

På dette punktet hadde han gjennomført noen dårlige investeringer og var i en svak posisjon økonomisk. Han startet med å selge bøker og magasinet High Times via postordre for å bedre sin økonomiske situasjon. Etter å ha solgt disse produktene i tre måneder fikk han tilbudet om å ta over en bokbutikk for en billig penge. 7. juli 1994 åpnet han bokbutikken HEMP BC retail store som fortsatte å bryte det Canadiske forbudet. I tillegg drev han nå med salg av cannabisfrø.
USA begynte å få oppmerksomhet for hans virksomhet og stilte krav om å få han utlevert og strafferettslig forfulgt i en Amerikansk domstol. Dette fikk stor oppmerksomhet i media og vakte engasjement hos den Canadiske befolkningen.
Faktumet at han alltid hadde jobbet med åpne kort ble et viktig poeng. I selvangivelsen hadde han hele tiden oppført tittelen "Marihuana frøselger" og betalt skatt for dette til staten han bodde i og den Canadiske stat.

Politiske endringer

I 1994 var det ingen butikker relatert til hamp eller cannabis i Canada, men 11 år senere var det 75 spredt over hele landet. I 2002 stilte han til valg som ordfører i Vancouver og eksponerte sine synspunkt kraftig i media. Han tapte valget for Larry Campbell, men Campbell annonserte i 2004 at cannabis skulle legaliseres, skattelegges og reguleres.
6. mai 2005 ble han anklaget av den amerikanske staten for å selge frø, hjelpe amerikanere med å produsere marihuana og hvitvasking av penger. Under Mutual Legal Assistance Treaty, en avtale Canada hadde med USA godkjente Canada å utlevere han til USA. En kommende rettssak rundt disse anklagene er planlagt å starte i 2007. Under Amerikansk lov kan lovbruddene han er anklaget fo føre til en dødsdom.
Teddy Røwde

Utdannelse

Teddy Røwde gikk ut fra Statens Håndverks- og Kunstindustriskole i 1928. I årene 1929-1931 var hun elev av Axel Revold på Kunstakademiet, avbrutt av et utenlandsopphold i 1929 da hun studerte ved Akademie Julian. I Oslo tok hun også timer hos Per Krohg.
Hennes arbeider preges av en tidkrevende teknikk, der må tette og pastose strøk samler seg til hele fargeflater. Kunstneren går tett inn på motivet og formidler plantene i et maurperspektiv, hvor skjønnheten ved alt som vokser og gror er formidlet ved hjelp av former og farger. I sin senere karriere foretrakk hun små formater. Hennes mest benyttede motiver var landskaper, genrebilder fra USA og barneportretter. Hun etterlot seg en meget liten malerproduksjon, om lag 60 malerier.
Hennes mest kjente maleri er antagelig Paviljongen (1938), som ble solgt til Nasjonalgalleriet i 1940. Teddy Røwde illustrerte Wergeland-antologien Ånd og ild i 1946.
Sluk (avløpssystemer)

Et sluk er den synlige delen av et avløp i et større vannavtakssystem. Sluket er ofte i metall, med en sil som skal hindre innhold som kan tette opp rørene videre.
Sluk brukes til å fjerne overflatevann fra gater og plasser og noen steder fra plenanlegg og beplantninger. Disse skal etter forskriftene lede overflatevann til egne renseanlegg eller felles kloakkanlegg før vannet slippes ut igjen.
Sluk finnes for å ta mot og fjerne vann fra gulvnivå i våtrom, for eksempel i dusj. Det er viktig at det er tilstrekkelig fall mot sluket (gulvet i våtrom heller riktig vei) slik at vannet ledes bort.
Sluket er koblet til bygningens avløpssystem via en vannlås som forhindrer at lukt kommer opp fra avløpssystemet. Dersom sluket tørker ut vil gasser fra avløpssystemet kunne trenge opp. Slik uttørking kan forebygges ved at vannlåsen tilsettes vegetabilsk olje eller frostvæske.
Prosjekt X (TV-serie)

Prosjekt X er en norsk realityserie som gikk på TV 2 i 2009. Konseptet gikk ut på at 10 deltakere ble sendt til Namibia for å bygge en barnehage til barna i SOS-barnebyer. Prosjektet var et samarbeid mellom TV 2 og SOS-barnebyer, som stilte med tomten hvor deltakerne skulle bygge en barnehage for foreldreløse og forsømte barn. SOS-barnebyer skulle drive bygget etter at deltakerne reiste tilbake til Norge. Programmet ble ledet av Sarah Natasha Melbye.

Konsept

Prosjekt X går ut på at 10 deltakere sendes til Tsumeb i Namibia for å bygge en barnehage til barna i SOS-barnebyer. I Namibia skal gruppen arbeide under lokal byggeledelse, og gjennomføre byggeprosjektet slik det vanligvis gjøres i Namibia. De ti deltakerne kan ingenting om lokal byggeskikk. I tillegg skal gruppen gjennomføre andre tiltak for å forbedre levestandarden for beboerne i landsbyen. Det er ingen utstemning av deltakere og ingen premie.
Dalaelven

Dalaelven eller Dalelva er en elv i Åsane. Den er 15 km lang og strekker seg gjennom mye av Åsane. Den renner ut i Byfjorden ved Kvernavika. Tidligere var det laks i elven.
Thomas Graals bedste barn

Handling

Filmen omhandler den første tiden av et ekteskap fra bryllupet til ekteparet får barn med er uenigheter og sjalusi, men også forsoning.

Om filmen

Filmen er en direkte fortsettelse av Thomas Graals bästa film fra 1917 som ble understreket i innledningen av filmen, den hadde premiere 21. oktober 1918 på kinoen Röda Kvarn i Stockholm, den gikk i tre uker på premierekinoen noe som på den tiden var veldig uvanlig. Innspelningen av filmen forgikk ved Svenska Biografteaterns ateljé på Lidingö og Röda Kvarns øvre foajé med eksteriører fra Lidingö kyrka og gater i Lärkstaden i Stockholm av Henrik Jaenzon.
China Europe International Business School

China Europe International Business School (CEIBS - kinesisk: 中欧国际工商学院, pinyin: Zhong Ou Guoji Gongshang Xueyuan) er en internasjonal handelshøyskole med hovedsete i Shanghai i Folkerepublikken Kina. Den tilbyr noen av de mest ettertraktede MBA-programmer i Asia.
CEIBS' ble opprettet i 1994 i Beijing som fellesprosjekt av Europakommisjonen og det kinesiske ministerium for utenrikshandel og økonomisk samarbeid. Virksommheten ble lagt til bydistriktet Minhang i Shanghai, men med vekstplanene ble hovedcampus fluttet til Pudong i samme by. 
Finansieringen kommer delvis fra Den europeiske union og delvis fra byen Shanghai. Som partnere har høyskolen Shanghai Jiaotong-universitet og European Foundation for Management Development.
Handelshøyskolen har også avdelinger i Beijing, Shenzhen og i Accra i Ghana.
Themis

Hesiods beskrivelse og kontrasten til Dike

Hesiod nevner i sin opplisting av greske guddommer Themis blant de seks sønnene og seks døtrene til Gaia og Uranos. Blant disse titaner i den opphavlige myte var de få som fortsatt ble æret ved særskilte helligdommer i klassisk tid.
Themis opptrer i Hesiods Theogonien som den første nedtegnede opptreden av den lovmessige rettferdighet som en guddommelig personlighet. Ved å trekke ikke bare fra den sosial-religiøse bevissthet i sin samtid, men også fra mange andre tidligere kultreligioner, beskrev Hesiod universets krefter som kosmiske guddommer. Han beskrev den verdslig rettferdighet, Dike, som en datter av Zevs og Themis. Dike utøvde bedømmelsenes lov og straff, og sammen med sin mor Themis utførte de endelige beslutningene til Moirai (skjebnen). For Hesiod var rettferdighet sentrum av de religiøse og moralske liv, og som uavhengig av Zevs var legemliggjøringen av den guddommelige vilje. Denne personifiseringen av Dike står i kontrast til rettferdighet sett på som skikk eller lov, og som gjengjeldelse og straff eller som dom.
Themis er nært identifisert med Demeter Tesmoforos («lovbringeren») De seks barna til Themis, årstidene, Horai, og de som bærer død, Moirai, reflekterte den dualistiske funksjonene til Demeters egen datter Persefone. Themis ble også identifisert med Gaia (Jorden) i sin orakelrolle som jordens stemme.

Avkom

Den eneste ektefelle for Themis som er nevnt i kildene er Zevs.

Horai: timene

Med Zevs fødte hun med sikkerhet horaene (timene), som legemliggjorde det rette øyeblikk – ordens rettferdighet som utfoldet seg i tiden – og Astraia.

Justitia

En romersk tilsvarighet av et aspekt av den greske Themis, som personifiseringen av den guddommelige rettferdigheten i loven var Iustitia (Justitia). Hennes opprinnelse er de verdslige abstraksjoner av en romersk tenkemåte framfor i arkaisk mytologi. Å trekke sammenligninger mellom Themis og Justitia er ikke like fruktbart. Romerske Justitia er en imponerende kvinne som holder en vekt og tveegget sverd (tidvis et overflødighetshorn) og siden 1500-tallet vanligvis også framstilt med bind for øynene. En allegorisk skulptur utenfor et moderne rettslokale er vanligvis Justitia eller «fru Justitia», «rettferdighetens gudinne», ikke Themis, unntatt når disse to forveksles, som ved domstolen i Vancouver, Britisk Columbia i sørvestlige Canada.
Amar Sonar Bangla

Amar Sonar Bangla («Mitt gyldne Bengal») (bangla: আমার সোনার বাংলা) er nasjonalsangen til Bangladesh. Sangen ble opprinnelig skrevet og komponert i 1906 av dikteren Rabindranath Tagore, og i 1972 ble de ti første linjene til Bangladeshes nasjonalsang.
Bruno Schindler

Liv og virke

Schindler var sønn av en jødisk tysk forretningsmann. Han lærte seg tidlig latin og gresk, og begynte i 1903 på Oberrealschule i Gleiwitz og studerte historie, politisk økonomi og statsrett i Berlin og Breslau. Fra 1907 til 1910 var han Moses Gasters privatsekretær i England. Der fikk han sin forkjærlighet for orientaliske språk, især for det kinesiske språk. I 1919 tok han doktorgrad med et arbeid om religion i det gamle Kina, under rettledning av August Conrady.
Samme år giftet han seg med Alma Ehrlich, som var aktivt involvert da han i 1920 grunnla forlaget Asia Major. Det sinologiske tidsskrift av samme navn, og som ble utgitt av ham (Asia Major), ble snart et av Europas viktigste sinologiske tidsskrifter. Senere muliggjorde Schindler også utgivelsene av de nye fagtidsskrifter Armeniaca, Causasica og Islamica.
I 1930-årene emigrerte han til England.
Fritänkaren

Fritänkaren er et skuespill av August Strindberg fra 1869. Dramaet, som forfatteren kalte et «dramatisk utkast», ble skrevet under pseudonymet Härved Ulf. Fritänkaren er det tidligste av Strindbergs dramaer som er bevart.
Stillehavslekene 1966

Stillehavslekene 1966. Lekene, South Pacific Games i 1966 var de andre Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1966 ble arrangert i Nouméa på i Ny-Caledonia i perioden 8. til 18. desember 1966. Det var utøvere fra fjorten nasjoner som deltok i tolv sporter. Ny-Caledonia ble beste nasjon med 39 gullmedaljer foran Fiji med nitten.
Society for Science and the Public

Society for Science & The Public (SSP), tidligere kjent som Science Service, en 501(c)3 non-profit organisasjon dedikert til å fremme vitenskap, gjennom sin science education - programmer og - publikasjoner, inkludert bi-ukentlige Science News magazine og fritt tilgjengelig online Sience Newsfor Studen ts
Organisasjonen har hovedkvarter i Washington, D.C.. Dets visjon  er å fremme forståelse og anerkjennelse av vitenskap og den viktige rollen den spiller i menneskelig utvikling. Å informere, utdanne og inspirere. For å nå dette målet, utgir den Sience News for Students og er sponsor for arrangmenter, inkludert Intel International Science og Engineering Fair, Intel Science Talent Search, og Broadcom Masters (Matematikk, Anvendt Vitenskap, Teknologi og Ingeniørfag for «Stigende Stjerner» konkurransen.

Historie

SSP ble grunnlagt i 1921 av journalisten Edward W. Scripps og zoologen William Emerson Ritter. Opprinnelig kalt Science Service (og tidligere, American Society for the Dissemination of Sience), målet var å informere offentligheten om de nyeste vitenskapelige resultater og prestasjoner.
Scripps og Ritter oppnådde sine mål ved å distribuere den nyeste vitenskapelige forskningen til allmennheten gjennom en nyhetstjeneste for journalister. I 1922, på grunn av interesse fra ikke-journalister, begynte Vitenskap Service å distribuere Science News-Letter, som ble et magasin i 1926. Det vokste raskt til en førsteklasses kilde for vitenskapsnyheter for biblioteker, skoler og enkeltpersoner. I 1942 lanserte Science Service  den første av sine prestisjetunge utdanning konkurranser, Westinghouse Science Talent Search.
I 2008, Sience Service ble Society for Sience & the Public (SSP) for å bedre gjenspeile organisasjonens oppgave.
Mellom verdenskrigene sponset  Sience  Service Sience Clubs of America, grunnlagt av Watson Davis, en nasjonal organisasjon for å popularisere vitenskap blant amatørforskere. High school science klubbene ble oppfordret til å delta.
Fra 1940 gjennom 1989, Vitenskap Service sponset Tahings of Science Club. Abonnenter fikk en månedlig eske som inneholdt en eller annen form for materialer eller gjenstander sammen med en brosjyre som beskriver eksperimenter som kan gjøres med innholdet. Noen ganger inneholder settene deler som kan settes sammen til et vitenskapelig instrument.
Olympiahymnen

Olympiahymnen (gresk: Olympiakós Ýmnos) er en kantate for kor som ble skapt av operakomponisten Spirou Samaras og lyrikeren Kostis Palamas til Sommer-OL 1896, som var de første olympiske leker i moderne tid. 
Kantaten ble i 1958 godkjent som offisiell OL-hymne av Den internasjonale olympiske komité. Siden Sommer-OL 1960 i Roma er den et fast innslag ved åpningsseremoniene og avslutningsseremoniene for de olympiske leker. 
I forbindelse med Vinter-OL på Lillehammer i 1994 ble teksten oversatt til norsk av Halldis Moren Vesaas.
Wuwei (filosofi)

Wuwei (tradisjonell kinesisk: 無為, forenklet kinesisk: 无为, pinyin: Wú Wéi; «ikke-handling») er et uttrykk i daoistisk filosofi. Ifølge daoismen er det dao 道 «veien» som gjelder; og «veien» fungerer best desto mindre man forsøker å styre tilværelsen. Dermed blir ikke-handling det mest rasjonelle handlingsalternativet. Begrepet står i kontrast fremforalt til den etikk som fremmes av konfucianismen.
Wuwei behandles flere ganger i det daoistiske nøkkelverk Daodejing, særlig i kapitlene 3, 5, 30, 43, 47, 63 og 67, men også i Zhuangzhi og tildels i det egentlig konfucianske verket Yijing.
The Long Now

The Long Now er debutalbumet til det australske bandet Children Collide. 
Albumet ble produsert av David Sardy og ble lansert på Universal i Australia 11. oktober 2008. Sangen «Brave Robot» er tilgjengelig for gratis nedlasting fra Universal Music Australia.
Albumet nådde 74.-plass på den australske albumlista.
Allomyrina pfeifferi

Utseende

En stor, (35–50 millimeter), svart hornbille. Som vanlig i denne gruppen er det stor forskjell på kjønnene. Denne arten er tett kledt med lyse, hårlignede skjell og skilles derfor lett fra de andre Allomyrina-artene som er tilsynelatende helt nakne.
Hannen har et krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. Hornene er ikke spesielt lange. 
Som vanlig hos hornbiller mangler disse hornene hos hunnen.

Levevis

Larvene lever i morken, død ved. Larveutviklingen tar omtrent ett år.

Utbredelse

Arten er utbredt i Indonesia og Malaysia, på øyene Borneo og Sulawesi.
Sjumannsrugby under Panamerikanske leker 2011

Sjumannsrugby under Panamerikanske leker 2011. Sjumannsrugby var med som en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det var første gangen sjumannsrugby var med i de Panamerikanske leker, der åtte herrelag deltok og Canada vant turneringen foran Argentina.
Norgesmesterskapet i håndball for kvinner

Norgesmesterskapet i håndball for kvinner er et årlig norgesmesterskap i kvinnehåndball i Norge. Finalen har siden 1991 blitt avholdt i Oslo Spektrum i slutten av desember, med unntak av 2015-finalen som ble spilt i Nadderud Arena.
Trichophoroides

Utseende

Middelsstore, avlange, mørkt brunlige trebukker med uregelmessige, lyse tegninger. Antennene er litt kraftigee og lengre enn kroppen. Pronotum er tønneformet, omtrent så langt som bredt. Dekkvingene er jevnbrede. Beina er lange og slanke, lårene noe fortykkede.

Levevis

Larvene lever i død ved, mest av løvtrær.

Utbredelse

Slekten er utbredt i Mellom-Amerika og på de større øyene i Karibia.
Skei Hotel

Skei Hotel er et hotell som ligger ved Jølstravatnet i Skei i Jølster. Hotellet er medlem av Thon Hotels og har vært familiedrevet siden det ble grunnlagt av Tollef Gabrielson Skrede i 1889.
Hotellet har 129 rom og 250 senger. Det har gjennomgått en lang rekke ombygginger og utvidelser, senest vinteren 2006/2007 da hotellet fikk den største enkeltstående utvidelsen med bl.a. ny kurs- og konferanseavdeling.
Punaflamingo

Beskrivelse

Punaflamingoen er en av de minste flamingoene. Den blir cirka 90–92 cm og veier omkring 2 kg. Arten har lys rosa fjærdrakt med karminrøde streker rundt skulderkammen (scapula) og på framre del av ryggen og oversiden av vingene. Flygefjærene er sorte.
Arten har overnebb med dyp kjøl og er svært spesialisert i kosten. Det karakteristiske «knekte» nebbet har vesentlig kortere ytterdel enn hos andre flamingoer. Det har også svært begrenset filtreringsareal. Nebbet er lysegult eller gulrosa innerst og har svart ytterdel. Lemmene er mursteins-røde, og som den nært beslektede andesflamingoen (P. andinus) mangler arten baktå på føttene.

Utbredelse og habitat

Punaflamingoens primærhabitat er grunne saline innsjøer og laguner (også kalt sodasjøer og alkalisjøer, ofte innsjøer med pH-verdier omkring 10,5) som har harde bunnsedimenter og ligger på altiplano i Andes (15°–26° S), primært i høyder over 3 500 moh. Den er utbredt fra det aller sørligste i Peru og det vestre Bolivia og nordre Chile til det nordvestre Argentina, inkludert et begrenset antall fugler rundt lavlandsinnsjøen Laguna Mar Chiquita i det nordre sentrale Argentina.
I 2010 ble den globale populasjonen estimer til cirka 106 000–107 000 individer.

Atferd

Arten er filtereter og svært spesialisert i kosten. Nebbet er kortere og filterflaten mer begrenset sammenlignet med de andre flamingoene. Den eter hovedsakelig kiselalger (Bacillariophyceae). Den vandrer sakte og tilsynelatende formålsløst omkring, og tar ofte pauser. Punaflamingoene opptrer gjerne mer spredt utover innsjøene enn andesflamingoen (P. andinus). Når arten søker etter mat er det stort sett i sedimenter som er virvlet opp nær overflaten, og bare nebbet føres ned i vannet. Dette har sammenheng med nebbkonstruksjonen og filtermekanismen hos denne arten. Fuglene opptrer spredt utover på grunnene og rusler rolig omkring når dem søker etter næring, og de tar av og til pauser.
Punaflamingoenes hekkeområder ble først oppdaget i 1957. Arten hekker i kolonier og eggleggingen skjer i tidsrommet desember–februar, ofte i en miks sammen med andesflamingoer (P. andinus) og chileflamingoer (Phoenicopterus chilensis). Som alle flamingoer legger den som regel kun ett, kritthvitt egg. Inkubasjonstiden er cirka 28 dager. Avkommet har grå dun og får først full voksen fjærdrakt etter de har fylt 3–4 år.
I områder hvor innsjøene fryser til om vinteren, migrerer fuglene til steder med åpent vann. Dette gjelder helst fugler som lever svært høyt i Andes, unntatt der lokal vulkansk aktivitet holder vannet isfritt.
Gonggar

Gonggar (tibetansk: གོང་དཀར་རྫོང, Wylie: gong dkar rdzong, Gongkar Dzong, forenklet kinesisk: 贡嘎县; pinyin: Gònggá Xiàn) er et fylke i Shannan i den autonome region Tibet i Folkerepublikken Kina.
I 1999 talte det 46.154 innbyggere.

Kommunikasjoner

Lhasa-Gonggar lufthavn ligger i fylket.
Beavis and Butt-Head

Handling

Beavis og Butthead er to mistilpassede tenåringsgutter som bruker det meste av dagen til å se på MTV og gjøre ugagn i en eller annen form. De har alltid store planer om å få seg damer, men planene deres ender alltid opp i fiasko.

Om serien

Karrakterne Beavis og Butt-Head ble skapt av Mike Judge og har sitt utspring i de to animerte kortfilmene Frog Baseball og Peace, Love & Understanding fra 1992.
I 1996 kom filmen Beavis and Butt-Head Do America, som til tross for god mottakelse ble nominert til to Razzie Awards. I 2008 var snakk om å lage en ny film der Mike Judge ønsker å byttet ut tegnefigurene med virkelige karakterer. Det er usikker om dette prosjektet vi bli gjennomført.
Tjenestehund

Offentlig tjenestehund

En offentlig tjenestehund er en hund i kommunal, fylkeskommunal eller statlig tjeneste. Det kan for eksempel være en politihund, tolltjenestehund eller en militær tjenestehund. I noen grad kan slike hunder også sekundært være familiehunder.
Yosu kraftverk

Yosu kraftverk er et varmekraftverk i provinsen Sør-Jeolla i Sør-Korea. Det har en installert produksjonskapasitet på 530 MW fordelt på 2 blokker / turbiner. Brenseltypen er kull og råolje. Operatør er Korean South-East Power Co. Utbyggingen skjedde omkring 1975–1977. Det skal i tillegg leveres en 340 MW superkritisk enhet fra Doosan-Alstom, slik at totalkapasiteten for produksjon når 870 MW.
John Foster Dulles

Liv og virke

Dulles var – som svært mange i amerikansk politikk – utdannet jurist med internasjonal rett som spesialfelt. Denne ekspertisen førte ham til Frankrike og arbeid i den amerikanske delegasjonen under forhandlingene om Versaillestraktaten og fredsavtalen etter første verdenskrig i 1918. Den førte han også inn som styremedlem i det tyske kjemiselskapet IG Farben som hadde inngått i partnerskap med det amerikanske Standard Oil.
Etter andre verdenskrig var Dulles rådgiver til Arthur H. Vandenberg i arbeidet med å utarbeide FNs charter i 1945. I de påfølgende år var Dulles USAs delegat i FNs generalforsamling i 1946, 1947 og 1950.
I 1950 gav Dulles ut boken War or Peace, en kritisk analyse av amerikansk utenrikspolitikk som på denne tiden var dominert av George F. Kennans tanker om en ideologisk og økonomisk oppdemningspolitikk mot Sovjetunionen, representert konkret i for eksempel Marshallhjelpen. Dulles tok til orde for en mer aktiv utenrikspolitikk fra «containment» til «liberation».
Da Dulles ble utenriksminister i 1953 hadde allerede amerikansk utenrikspolitikk dreid over til en mer aktiv linje som en følge av Koreakrigen. Dulles utviklet videre den hardere linjen som USA og Vest-blokken hadde slått inn på. Dulles la ned et stort arbeid i å styrke NATO. Dette var et ledd i en strategi om å hindre sovjetisk ekspansjon ved å true med et massivt gjengjeldelsesangrep ved den minste konfrontasjon med USA eller dets partnere. Denne strategien viste seg å være lite hensiktsmessig under Cubakrisen, og ble omarbeidet på 1960-tallet. I sitt arbeid med å stoppe kommunistisk ekspansjon var Dulles en av arkitektene bak SEATO som ble opprettet i 1954.
Han var som utenriksminister blant annet sentral ved USA og CIAs støtte til et kupp utført av guatemalske militære offiserer, mot den demokratisk valgte regjeringen i Guatemalas og president Jacobo Árbenz Guzmán i 1954. Fruktselskapet United Fruit Company hadde lagt press på den amerikanske regjeringen for å få til et slikt kupp.
John Foster Dulles var presbyteritansk protestant, men sønnen Avery som konverterte til den katolske tro mens han studerte ved Harvard University, ble prest i jesuittordenen og en av USAs fremste katolske teologer, og ble kreert kardinal i 2001 av pave Johannes Paul II.